ΓΡΑΠΤΗ ΕΡΩΤΗΣΗ E-2769/00

υποβολή: Alexandros Alavanos (GUE/NGL) προς την Επιτροπή

(1 Σεπτεμβρίου 2000)

Θέμα: Αεροπορικά ατυχήματα

Το χθεσινό αεροπορικό ατύχημα του αεροσκάφους Concorde στο Παρίσι φέρνει στο προσκήνιο το γεγονός ότι τα τελευταία χρόνια συνεχίζουμε να έχουμε μεγάλο αριθμό αεροπορικών ατυχημάτων που τις περισσότερες φορές είναι πολύνεκρα. Όπως σχολιάζεται σε πρόσφατο φύλλο της εφημερίδας Financial Times, με αφορμή την πτώση στην Ινδία ενός Boeing 737-200, πολλά αεροπορικά ατυχήματα οφείλονται κυρίως στην παλαιότητα των αεροσκαφών. Δεδομένης της μεγάλης συχνότητας των αεροπορικών ατυχημάτων και του γεγονότος ότι ο στόλος των περισσοτέρων αεροπορικών εταιρειών πολλών κρατών μελών αποτελούνται από αεροσκάφη τύπου Boeing 737-200 και επειδή δημιουργούνται μεγάλες ανησυχίες για την ασφάλεια των πτήσεων, ερωτάται η Επιτροπή τι παρεμβάσεις προτίθεται να κάνει προκειμένου ναπάρξουν ουσιαστικότερα και αυστηρότερα μέτρα για την ασφάλεια των αεροσκαφών, όπως απόσυρση λόγω παλαιότητας όπως ισχύει για τα πλοία στις θαλάσσιες μεταφορές, ή ανανέωση του στόλου τους και αυστηρή συντήρησή τους που πολλές φορέςποβαθμίζεται λόγω προσπαθειών μείωσης του κόστους και του ανταγωνισμού;

Απάντηση της κας de Palacio εξ ονόματος της Επιτροπής

(11 Οκτωβρίου 2000)

Οι στατιστικές των αεροπορικών ατυχημάτων που δημοσιεύονται τακτικά από την Διεθνή Οργάνωση Πολιτικής Αεροπορίας επιβεβαιώνουν το γεγονός ότι οι αεροπορικές μεταφορές αποτελούν έναν από τους ασφαλέστερους τρόπους μεταφοράς και ότι, μάλιστα, η ασφάλειά τους παρουσιάζει ενισχυτικές τάσεις, δεδομένου ότι, παρά την σημαντική αύξηση του αριθμού των μεταφερόμενων επιβατών, ο αριθμός των θυμάτων αεροπορικών ατυχημάτων στα τακτικά δρομολόγια, βαίνει μειούμενος: την δεκαετία του 1980, ο μέσος ετήσιος αριθμός θανάτων στις εναέριες πολιτικές μεταφορές σε παγκόσμια κλίμακα ανερχόταν σε 1146, ενώ κατά την δεκαετία του 1990, ο μέσος αυτός όρος μειώθηκε σε ποσοστό μεγαλύτερο του 10 %, φθάνοντας τους 1015.

Τα αριθμητικά στοιχεία για το έτος 1999 συγκαταλέγονται μεταξύ των ιστορικά χαμηλότερων 512 θάνατοι. Μολονότι τα πρώτα αποτελέσματα για το τρέχον έτος δεν επιτρέπουν προσδοκίες επίτευξης ρεκόρ χαμηλού αριθμού θανάτων για το έτος 2000, δενποδηλώνουν, τουλάχιστον, (και μέχρι στιγμής) μια αντιστροφή τάσεως.

Εξάλλου, η ηλικία των αεροπλάνων, αυτή καθαυτή, δεν φαίνεται να αποτελεί σημαντική αιτία ατυχημάτων. Οι αεροπορικές αρχές έχουν λάβει κανονιστικά μέτρα για την ενίσχυση της εθνικής παρακολούθησης των αεροπλάνων καθ' όλη τη διαδικασία γήρανσής τους. Τα μέτρα αυτά είναι ενσωματωμένα στην εφαρμοστέα κοινοτική νομοθεσία (κανονισμός (ΕΟΚ) αριθ. 3922/91 του Συμβουλίου της 16ης Δεκεμβρίου 1991 για την εναρμόνιση των τεχνικών κανόνων και διοικητικών διαδικασιών στον τομέα της πολιτικής αεροπορίας(1)) καθώς και στα πρωτόκολλα συντήρησης των αεροπορικών εταιρειών. Κατά συνέπειαν, δεν προβλέπονται ιδιαίτερα μέτρα απόσυρσης σε συνάρτηση με την ηλικία των αεροπλάνων.

Όσον αφορά τα Boeing 737 πρώτης γενεάς στα οποία αναφέρεται το Αξιότιμο Μέλος του Κοινοβουλίου, σημειωτέον ότι εξακολουθούν να επιχειρούν 818 από τα 1107 αεροσκάφη που παραδόθηκαν στις αεροπορικές εταιρείες όλου του κόσμου και τα οποία ενεπλάκησαν σε 11 μόνο θανατηφόρα ατυχήματα κατά την διάρκεια των 10 τελευταίων ετών, γεγονός που αντιστοιχεί σε ποσοστά ενός ατυχήματος για 1,9 εκατομμύρια ώρες πτήσης.

Από την άλλη πλευρά, η κατανάλωση καυσίμων των αεροσκαφών παλαιάς τεχνολογίας τα καθιστά λιγότερο ελκυστικά και οι αεροπορικές εταιρείες έχουν την τάση να τα αντικαθιστούν με οικονομικότερα αεροσκάφη. Επίσης, τα επίπεδα θορύβου δεν είναι πλέον αποδεκτά στις ανεπτυγμένες χώρες και η Κοινότητα έλαβε μέτρα απαγόρευσης της ένταξής τους στουςπάρχοντες αεροπορικούς στόλους καθώς και σταδιακής μείωσης της χρήσης τους. Στο πλαίσιο αυτό, αεροσκάφη όπως το B 737-200, δεν θα μπορούν να επιχειρούν πλέον στην Ευρώπη από 1ης Απριλίου 2002, εκτός εάν έχουνποστεί τροποποιήσεις που επιτρέπουν τη βελτίωση των ηχητικών επιδόσεών τους.

(1) ΕΕ L 373 της 31.12.1991.